Princino Mononoke

Princino Mononoke (japane: もののけ姫 [mononoke hime]) estas japana animacia filmo de Studio Ghibli publikigita en 1997. La reĝisoro estis Mijazaki Hajao. La muzikon por tiu filmo komponis Hisaiŝi Ĝo. La vorto "Mononoke" (もののけ [mononoke]) signifas fantomon, spiriton aŭ monstron.

 Intrigo 
La rakonto situas en fantasta mondo simila al Japanio antaŭ ĉirkaŭ 500 jaroj. La juna princo Aŝitaka de la tribo Emiŝi estas vundata kaj venenata, kiam li provas protekti kelkajn junulinojn kontraŭ monstra spirito el la arbaro. Pro tio li devas forlasi sian hejmlandon kaj li komencas serĉi rimedon kontraŭ sia malsano. Baldaŭ li trafas al mezo de granda batalo inter la supernaturaj spiritoj de la arbaro, protektante la arbaron kaj la homoj, kiuj volas uzi la riĉaĵojn de la arbaro por konstrui civilizacion. La fortoj de la arbaro estas kondukataj de homa junulino, "princino Mononoke", kiu estis adoptita de la lupa "diino Moro" kaj konsideras sin mem lupino.

 Ĉefaj roluloj 
 Aŝitaka (アシタカ [aŝitaka])
Juna princo de la popolo Emiŝi, la protagonisto de la filmo. Lia nomo laŭvorte signifas "ĉu (estos) morgaŭ?".

 San (サン [san])/ Princino Mononoke (もののけ姫 [mononoke hime])
Junulino vivanta kun la lupaj dioj en la arbaro.

 Baronino Eboŝi (エボシ御前 [eboŝi omae])
Fondintino kaj ĉefo de la metalurgia vilaĝo.

 Diino Moro (モロの神 [moro no kami])
Lupa diino kaj adopta patrino de San.

 Gonza (ゴンザ [gonza])
Sekvantulo de Baronino Eboŝi, li estras la gardistojn kaj la bovgvidantojn

 Koroku (甲六 [kōroku])
Bovgvidanto vundita en la batalo kontraŭ la lupoj.

 Toki (トキ [toki])
Kuraĝa virino el la metalurgia vilaĝo, edzino de Koroku.

 Monaĥo Ĝiko (ジコ坊 [ĝiko bō])
Elsendita de la unio de la majstroj, li volas la kapon de Ŝiŝigami.

 Ĉefo Okkoto (乙事主 [okkotonuŝi])
Apra dio el Kjuŝuo, li postulas la militon kontraŭ la homaro.

 Ŝiŝigami / Didaraboĉĉi (シシ神 [ŝiŝigami]/ ディダラボッチ [didaraboĉĉi])
Granda dio de la bestoj de la arbaro (taga/ nokta formo).

 Filmo 
La filmo "Princino Mononoke" aperis en 1997 en Japanio en la kinejoj kaj enportis 19,3 miliardojn jenojn (ĉirkaŭ 180 milionoj usonaj dolaroj). Kun 14,2 milionoj kinaj aspektantoj en Japanio tiu filmo iĝis numero 1 de ĉiuj filmoj, nur superita en 2001 de alia filmo de Mijazaki: La vojaĝo de Ĉihiro.

"Princino Mononoke" aperis en 1997 ankaŭ en LD (laserdisko), kaj en 1999 en kelkaj Usonaj kinejoj, poste tiu filmo aperis en DVD voĉtratukita en multajn lingvojn.

 Titolo en aliaj lingvoj 
lingvotitolosignifoanglaPrincess Mononokeprincino MononokeĉeĥaPrincezna Mononokeprincino MononokefinnaPrinsessa Mononokeprincino MononokefrancaPrincesse Mononoképrincino MononokegermanaPrinzessin Mononokeprincino MononokegrekaΠριγκίπισσα Μονονόκεprincino Mononokehebreaהנסיכה מונונוקיla princino Mononoki hispanaLa princesa Mononokela princino MononokehungaraA vadon hercegnőjeprincino de la densarbaroitalaPrincipessa Mononokeprincino Mononokejapanaもののけ姫princino Mononoke (princino de la fantomoj/spiritoj/monstroj)kroataPrinceza Mononokeprincino Mononokemandarena魔法公主 magia princinonorvegaPrinsesse Mononokeprincino MononokepolaKsiężniczka Mononokeprincino MononokerusaПринцесса Мононокэprincino MononokeslovakaPrincezná Mononokeprincino Mononoke

 Libroj 
En 1997 en Japanio aperis ankaŭ la kolorplena kvar-voluma filmkomikso pri "Princino Mononoke" eldonita de Tokuma Shoten. Poste filmkomiksoj en diversaj lingvoj sekvis, ekz. en Germanio 2000 en la Carlsen Verlag.

Kategorio:Animeo
Kategorio:Filmoj de Hayao Miyazaki
Kategorio:Filmoj de Studio Ghibli
Kategorio:Filmoj aperintaj en 1997
Mononoke
Mononoke